15ê çeleyî de dewleta tirke pê teyarayanê şerî hêrişê Şingalî kerd. Hêriş de 4 endamê YBŞyî şehîd bîyî ke înan ra yew zî Êzdîn Şoreş bi. Êzdîn Şoreş zewijnaye bii lajê ci estbi û cinîya ci zî digan bîye.
Cinîya Êzdîn Şoreşî lajê xo yo diyîn ard dinya. Dayîka Ezdîn Şoreşî waşt ke nameyê lajê xo Êzdîn Şoreş bikera tornê xo yo ke newe dadîye ra bîyo.
Keyeyanê Şehîdan û Meclîsê TAJÊ şîyî zîyaretê keyeyî. Dayîka Êzdîn Şoreşî Nûrê Xidir seba tornê xo yê diyînî wina vat: ''Ez sere de pêro şehîdan yad kena. Ma nameyê lajê mi kerd tornê mi. Ma do qesasê şehîdan bigêrê. Ez pê sereberz a ke lajê mi şehîd bi. Heta ke ma weş bibê ma do peyê dewaya şehîdan de bibê.''
Endama Meclîsê TAJÊ Zehra Şemo zî zîyaret de vat: ''Ma qet şehîdanê xo do xo vîrî ra nêkerê. Ma do şehîdanê xo yad bikerê. Nê erdî ser o kêna û lalanê ma heta çila peyêne ya gonîya xo şer kerd. Ma do wayîrê xoverdayîşê înan bivejîyê.''
